CELEX: 32017D0014(01)
Language: et
Date: 2017-05-18 00:00:00
Title: Euroopa keskpanga otsus (EL) 2017/1360, 18. mai 2017, millega muudetakse otsust EKP/2014/40 tagatud võlakirjade kolmanda ostukava kohta (EKP/2017/14)

21.7.2017   
               
               
                  ET
               
               
                  Euroopa Liidu Teataja
               
               
                  L 190/22
               
            EUROOPA KESKPANGA OTSUS (EL) 2017/1360,
      18. mai 2017,
      millega muudetakse otsust EKP/2014/40 tagatud võlakirjade kolmanda ostukava kohta (EKP/2017/14)
      EUROOPA KESKPANGA NÕUKOGU,
      võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
      võttes arvesse Euroopa Keskpankade Süsteemi ja Euroopa Keskpanga põhikirja, eelkõige artikli 12.1 teist lõiget koosmõjus artikli 3.1 esimese taande ja artikliga 18.1,
      ning arvestades järgmist:
      
                  (1)
               
               
                  Otsusega EKP/2014/40 (1) kehtestati tagatud võlakirjade kolmas ostukava. Varaga tagatud väärtpaberite ostukava, avaliku sektori varade järelturult ostmise kava ja ettevõtlussektori varaostukava kõrval moodustab tagatud võlakirjade kolmas ostukava osa laiendatud varaostukavast. Varaostukava eesmärk on veelgi tõhustada rahapoliitika ülekandumist, hõlbustada laenuandmist euroala majandusele, lihtsustada laenusaamise tingimusi kodumajapidamistele ja ettevõtjatele ning kaasa aidata inflatsioonimäära tagasipöördumisele 2 %st madalamal, ent selle lähedal olevale tasemele keskpikas perspektiivis, mis on kooskõlas EKP peamise ülesandega säilitada hindade stabiilsus.
               
            
                  (2)
               
               
                  Ühtse rahapoliitika saavutamiseks, mis hõlmab varaostukava kasutamise, tuleb määratleda eurosüsteemi poolt kasutatavad meetmed, instrumendid ja menetlused, et seda poliitikat liikmesriikides, mille rahaühik on euro, ühetaoliselt ellu viia.
               
            
                  (3)
               
               
                  22. märtsil 2017 otsustas EKP nõukogu täiendavalt täpsustada reegleid, mida kohaldatakse lõpetamises osalevate üksuste poolt emiteeritud tagatud võlakirjade suhtes, et tagada nende ühetaoline kohtlemine eurosüsteemi rahapoliitika varaostukavades.
               
            
                  (4)
               
               
                  Seetõttu tuleb otsust EKP/2014/40 vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Muudatused
      Otsuse EKP/2014/40 artiklis 2 lisatakse järgmine punkt 8:
      
         
                     „8.
                  
                  
                     Järgmised avaliku või erasektori üksuse poolt emiteeritud tagatud võlakirjad ei ole ostuks kõlblikud: a) kui üksuse peamine eesmärk on varade järkjärguline üleandmine ja oma tegevuse lõpetamine; või b) kui asjaomane üksus on varahalduse või varade loovutamise üksus, mis on asutatud finantssektori restruktureerimise ja/või kriisilahenduse toetuseks, sh võõrandamisstruktuur, mis on tekkinud kriisilahendusest tuleneva varade eraldamise meetme tagajärjel kooskõlas Euroopa Parlamendi ja nõukogu määruse (EL) nr 806/2014 (*1) artikliga 26 või Euroopa Parlamendi ja nõukogu direktiivi 2014/59/EL artiklit 42 ülevõtva riigisisese õigusaktiga (*2).
                  
               
      Artikkel 2
      Jõustumine
      Käesolev otsus jõustub 21. juulil 2017.
      
         Frankfurt Maini ääres, 18. mai 2017
         
            
               EKP nõukogu nimel
            
            
               EKP president
            
            Mario DRAGHI
         
      
      
         (1)  Otsus EKP/2014/40, 15. oktoober 2014, tagatud võlakirjade kolmanda ostukava kohta (ELT L 335, 22.11.2014, lk 22).